L’Ajuntament de Sagunt invertirà 400.000 € en el nou Museu Industrial i de la Memòria Obrera
27 de març 2025

![](/media/eofmtrmb/museoindustrial_05_c.jpg?width=850&height=478.125)

L’Ajuntament de Sagunt posarà en marxa el Museu Industrial i de la Memòria Obrera del Port de Sagunt amb una inversió de 400.000 €. El consistori reprén així el projecte amb l’objectiu de “donar a conéixer el passat obrer de la ciutat i posar en valor les nombroses peces de què es disposen”.

El museu s’ubicarà a la Nau Magatzem d’Efectes i Recanvis, actual seu de la Fundació de la Comunitat Valenciana de Patrimoni Industrial i Memòria Obrera del Port de Sagunt. En concret, ocuparà tres plantes de la zona nord de l’edifici i inlcourà tres espais expositius diferenciats: un dedicat a l’activitat siderúrgica, altre que aprofundirà en la gestació del Port de Sagunt com a ciutat-factoria i, per últim, l’àrea centrada en la lluita de la classe obrera.

![](/media/b2zpwp0b/render_museoindustrial_04_c.jpg?width=850&height=478.125)

“Es tracta d’un projecte integral, basat en la conservació, l’estudi i la difusió del llegat industrial de la ciutat”, ha explicat l’alcalde de Sagunt, Darío Moreno. Segons ha detallat, el Museu Industrial “pretén anar un pas més enllà: no es tracta només de conservar i exposar allò que tenim, sinó interpretar i contextualitzar uns fets històrics que parlen del que som”.

**Un museu interactiu i accessible**

En este sentit, el Museu Industrial es farà servir de les últimes tecnologies per a complementar els continguts textuals i l’exposició de peces. Ho farà amb recursos interactius i audiovisuals “que traslladaran a les i els visitants a la vida passada de la Nau i a la seua importància històrica i patrimonial”. “A banda de la mostra d’artefactes, maquinària i documents, incorporarà maquetes, vídeos i experiències interactives, a més d’un xicotet espai de biblioteca”, ha detallat.

![](/media/ryvln5ub/render_museoindustrial_01_c.jpg?width=400&height=225&mode=max) ![](/media/ndzbvfi2/render_museoindustrial_02_c.jpg?width=400&height=225&mode=max)

A més, la iniciativa inclou adaptacions i mesures per a garantir l’accessibilitat. Entre altres coses, tant els itineraris, com l’altura d’expositors i vitrines, estaran dissenyats d’acord amb les necessitats de les persones que utilitzen cadira de rodes. Igualment, es comptarà amb elements per a ser percebuts al tacte i dispositius electrònics amb possibilitat d’augment de tamany de la lletra, per a persones amb discapacitat visual. També es disposarà de bucle magnètic, audioguies adaptades, senyalística de fàcil comprensió i informació amb pictogrames.

El projecte, la redacció del qual ja es troba finalitzada, es licitarà als pròxims mesos i tindrà un període d’execució de 6 mesos, una vegada inicien les obres.

![](/media/sutjkkvb/render_museoindustrial_03_c.jpg?width=850&height=478.125)

*   [](http://www.facebook.com/sharer.php?u=https://aytosagunto.es/va/actualitat/2025-03-27-l-ajuntament-de-sagunt-invertirà-400-000-en-el-nou-museu-industrial-i-de-la-memòria-obrera/ "Facebook")
*   [](http://twitter.com/share?url=https://aytosagunto.es/va/actualitat/2025-03-27-l-ajuntament-de-sagunt-invertirà-400-000-en-el-nou-museu-industrial-i-de-la-memòria-obrera/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/2025-03-27-l-ajuntament-de-sagunt-invertirà-400-000-en-el-nou-museu-industrial-i-de-la-memòria-obrera/ "Linked In")
*   [](mailto:?body=https://aytosagunto.es/va/actualitat/2025-03-27-l-ajuntament-de-sagunt-invertirà-400-000-en-el-nou-museu-industrial-i-de-la-memòria-obrera/)